Patrick Aloysius O’Boyle

**Patrick Aloysius O'Boyle** (født 18. juli 1896 i Scranton i Pennsylvania i USA, død 10. august 1987 i Washington D.C.) var en av den katolske kirkes kardinaler. Han var erkebiskop av Washington 1947&ndash;1973.

Han deltok ved Annet Vatikankonsil 1962&ndash;1965. Han ble kreert til kardinal i 1967 av pave Paul VI, med *[[San Nicola in Carcere]]* som tittelkirke.
## Liv og virke
### Prest
Patrick Aloysius O’Boyle studerte ved *St. Thomas College* i Scranton og ved *St. Joseph’s Seminary and College* i Yonkers i delstaten New York.[1] Han ble ordinert til prest den 21. mai 1921. Han arbeidet som menighetskapellan i erkebispedømmet New York frem til 1926. Fra 1932 til 1936 var han lærer ved en skole for sosialarbeid, og fra 1936 til 1943 ledet han *Mission of the Immaculate Virgin*, barnehjem på Staten Island. Fra 1943 til 1947 var han ansvarlig for Caritas i erkebispedømmet New York.
### Erkebiskop av Washington
Den 29. november 1947 utnevnte pave Pius XII ham til den første erkebiskop av erkebispedømmet Washington, som var blitt opprettet to uker tidligere. Han ble ordinert til biskop den 14. januar 1948 av erkebiskopen av New York, kardinal Francis Spellman. Medkonsekrerende var John Michael McNamara, titulærbiskop av *Eumenia* og hjelpebiskop av Washington, og Henry Theophilus Klonowski, titulærbiskop av *Daldis* og hjelpebiskop i Scranton.

Patrick Aloysius O’Boyle deltok i Det andre Vatikankonsil fra 1962 til 1965. 

Den 28. august 1963 resiterte han åpningsbønnen ved March on Washington for Jobs and Freedom, der Martin Luther King holdt sin *«[[I Have a Dream]]»*-tale.

O'Boyle var sosialt progressiv og teologisk konservativ. Han støttet varmt pave Paul VIs encyklika *[[Humanae vitae]]* (1968), og reagerte med sanksjoner mot prester som dissenterte mot encyklikaen. I sine yngre år hadde han støttet Wisconsins governør Robert M. La Follette sr. og New Yorks guvenør Al Smith.

Hans sterke motstand mot rasisme kommer til uttrykk blant annet i hans sammenligning med krenkelse av Jesus Kristus: 

Those who deny a neighbor, solely on the basis of race, the opportunity to buy a house, or to enjoy equal educational and job opportunities, are in effect denying those rights to Christ Himself.

### Kardinal
I 1967 opphøyrt pave Paul VI han opphøyet i kardinalkollegiet som kardinalprest, og *[[San Nicola in Carcere]]* ble opphøyet *pro hac vice* til titulærkirke. Han trakk seg fra ledelsen av erkebispedømmet Washington i 1973 på grunn av høy alder. 

Han døde i Washington den 10. august 1987 og ble gravlagt i katedralen der.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal *Patrick Aloysius O'Boyle*
## Referanser


## Eksterne lenker
* Biografi på The Cardinals of the Holy Roman Church